Θα φτιάξετε μια εφαρμογή που θα προσομοιώνει τα ταμεία σε ένα super market. Συγκεκριμένα στο πρόγραμμα θα έχουμε **Ταμεία** και **Προϊόντα**.

**Ταμεία:**

Το πρόγραμμα θα πρέπει να έχει την δυνατότητα να δημιουργηθούν πολλαπλά ταμεία (hint: θα είναι κλάση δηλαδή). Το κάθε ταμείο θα πρέπει να κρατάει την **Συνολική Τιμή** καθώς και μια λίστα με **Προϊόντα**. Επίσης θα πρέπει να έχει μια μέθοδο που να δημιουργεί και να επιστρέφει μια **Απόδειξη** σε μορφή string (θα έχει μια λίστα με τα προϊόντα το ένα κάτω από το άλλο με όλα τα στοιχεία τους, καθώς και το σύνολο στο τέλος). Τέλος θα έχει μία μέθοδο **Scan** που θα παίρνει σαν όρισμα ένα προϊόν και θα το προσθέτει στην λίστα με τα προϊόντα.  
  
**Προϊόντα:**

Τα προϊόντα θα έχουν 2 βασικά χαρακτηριστικά, το **Όνομα** και την **Τιμή**. Επιπρόσθετα κάποια προϊόντα (π.χ. τα φρούτα) θα έχουν επιπλέον το **Βάρος** και στην τιμή τους θα έχουν την τιμή κιλού. Την διαφοροποίηση αυτή θα την κάνετε με 2 constructors. Τα προϊόντα θα πρέπει να έχουν μία μέθοδο που θα επιστρέφει την τελική τιμή τους.

Hint: θα σας βολέψει να φτιάξετε και μια ακόμα μέθοδο στα προϊόντα που θα επιστρέφει σε string όλα τα χαρακτηριστικά τους (θα βολέψει για την δημιουργία της απόδειξης στο τέλος).

**Main:**

Στην main θα δημιουργήσετε ένα μόνο ταμείο και θα ζητάτε από τον χρήστη να σας δώσει ότι προϊόντα θέλει, καθώς και την τιμή τους ή την τιμή κιλού και το βάρος τους. Δίνοντας σαν εντολή την λέξη “checkout” θα σταματάει η είσοδος προϊόντων και θα τυπώνεται η απόδειξη.